Þriðji fundur Zeta deildar var haldinn 3. desember 2019 á Hotel Capitano í Neskaupstað . Um fundinn sáu þær Brynja Garðarsdóttir , Helga Magnea Steinsson og Steinunn Lilja Aðalsteinsdóttir . Auk þeirra mættu níu aðrar félagskonur . Brynja var með orð til umhugsunar og ræddi hún um fíkn sína í lakkrís og að allt sem væri gott væri jafnframt bannað . Bað hún konur um að veita því sérstaka athygli í desember . Brynja færði systrum krydd að gjöf sem hún framleiddi úr jurtum sem hún tíndi í landi sínu í Oddsdal . Steinunn Lilja tók að sér að fara með hópinn í skoðunarferð um húsakynni Hótel Capitano sem hýsti Kaupfélagið Fram á árum áður en Steinunn vann þar á sínum yngri árum . Góðar umræður voru síðan yfir matnum um áhugaverðar bækur . Við tökum okkur langt jólafrí og hittumst næst í febrúar 2020 .